आसनसोल :- पन्द्राह दिवसीय ‘स्वच्छ्ता ही सेवा- पखवाड़ा’ कार्यक्रम की शुरुआत शनिवार से से प्रारंभ हुई जो ‘स्वच्छता पखवाड़ा’ के रूप में आगामी दो अक्टूबर तक चलेगा। आज रविवार को ‘स्वच्छ्ता संवाद’ (आम जन के साथ) के रूप में मनाया गया। आसनसोल मंडल रेल प्रबन्धक पी.के.मि‍श्रा ने आसनसोल स्टेशन में आसनसोल चैंबर ऑफ कॉमर्स और संत नि‍रंकारी चैरि‍टेबुल फाउंडेशन (स्वयं सेवी संस्था) के सदस्यों तथा बड़ी संख्या में रेल सुरक्षा बल के जवानों के साथ रविवार को आसनसोल स्टेशन क्षेत्र में गहन सफाई अभि‍यान में भाग लि‍या। मौके पर आर.के.बरनवाल (अपर मंडल रेल प्रबंधक), ए.एन.झा (वरि.मंडल सुरक्षा आयुक्त) समेत अन्य अधि‍कारि‍यों ने भी आसनसोल स्टेशन एरि‍या में मंडल रेल प्रबंधक के साथ सफाई अभि‍यान में भाग लि‍या। इसके बाद मंडल रेल प्रबंधक श्री मि‍श्रा ने आसनसोल स्टेशन के पुनर्विकास कार्य का जायजा लि‍ये और संबंधि‍त पदाधि‍कारि‍यों को समयानुसार कार्य पूरा करने का निर्देश दि‍ये। वरि‍.मं.का.अधि‍कारी के नेतृत्व में कार्मिक वि‍भाग ने आसनसोल मंडल के सभी तीनों वि‍द्यालयों अर्थात पूर्व रेलवे उच्चतर माध्यमिक वि‍द्यालय, पूर्व रेलवे उच्च वि‍द्यालय और पूर्व रेलवे उच्च वि‍द्यालय (अंडाल) के वि‍षय आधृत पेंटिंग एवं ड्रॉइंग प्रति‍योगि‍ता आयोजि‍त करायीं। इस प्रति‍योगि‍ता के सम्पन्न होने पर बड़ी संख्या में स्कूली बच्चो ने भी सफाई अभि‍यान में योगदान दि‍या। भारत स्काउट्स एवं गाइड्स के स्वयंसेवकों ने आसनसोल मंडल के विभिन्न स्टेशनों पर स्वच्छ्ता जागरुकता लाने के उद्देश्य से नुक्कड़ नाटक पेश कि‍ये।